tomron87/hebrew-wikipedia-sentences-corpus huggingface dataset:
לורנס בראון, נגן הטרומבון בלהקתו של אלינגטון באותה תקופה, טען שהוא אחראי להוק הראשי בקטע A של המנגינה.
אלינגטון שילם לו 15 דולר עבור תרומתו, אבל הוא לא קיבל קרדיט רשמי.
דיוק אלינגטון ותזמורתו הציגו את "Sophisticated Lady" ב-1933 עם הקלטה אינסטרומנטלית של השיר שהציג קטעי סולו של טובי הארדוויק בסקסופון אלט, בארני ביגארד בקלרינט, לורנס בראון בטרומבון ואלינגטון בפסנתר.
ההקלטה נכנסה למצעדים ב-27 במאי 1933 ועלתה למקום השלישי.<ref name="standards"
הזמרת אדלייד הול הקליטה עם אלינגטון ב-1927, 1932 ו-1933, אך רק שתי גרסאות של "Sophisticated Lady", ב-1944 עם פיל גרין ולהקתו (Phil Green And His Rhythm) וב-1976, באלבומה "האולם (Hall) של אלינגטון." השיר הופיע בפסקול הסרט התיעודי משנת 1989/90 שחגג את חייה בשם "Sophisticated Lady".
באוטוביוגרפיה שלו "Music Is My Mistress" כתב אלינגטון ש"ג'ורג' גרשווין אמר פעם לאוסקר לבנט שהלוואי שהוא היה זה שכתב את אחד מקטעי "Sophisticated Lady", וזה גרם לי גאווה רבה"
Sophie הוא אלבום האולפן השני והאחרון של המפיקה, פזמונאית ותקליטנית הסקוטית סופי.
האלבום יצא לאור לאחר מותה ב-25 בספטמבר 2024, על ידי חברות התקליטים MSMSMSM ו-Transgressive רקורדס.
אחיה, בני לונג, לקח את ההובלה בסיום הפקתו לאחר מותה.
לכל הרצועות, פרט לראשונה, יש הופעת אורח.
לאחר מותה הבלתי צפוי של סופי בשנת 2021 מנפילה מקרית של שלוש קומות בגיל 34, נדונו תוכניות הוצאת יצירותיה שטרם פורסמו.
ביוני 2021, אחיה בני לונג שקל את האפשרות להוציא לאחר המוות את ההמשך המתוכנן שלה לאלבום הבכורה שלה, Oil of Every Pearl's Un-Insides, והצהיר שהוא "רק היה צריך גימור".
על פי אחיה בני לונג, האלבום היה כמעט שלם בזמן מותה של סופי.
רשימת השירים "שורטטה בערך" על ידה.
כמהנדס אולפן ותיק של סופי, לונג השלים את האלבום.
גם שתי אחיותיהן היו מעורבות בתהליך.
לרוב השירים כבר הוכנו תכונות כמו עיבודים והפקה.
חלק מהשירים נזקקו למינימום מיקס ומאסטרינג, בעוד שאחרים היו איפשהו בין מערכונים להדגמות.
דיונים נרחבים עם סופי הנחו אותו בקביעת הכיוון שעל כל מסלול לקחת.
כ-3 שנים לאחר מכן, ב-21 ביוני 2024, פורסם סרטון באורך שעה בערוץ היוטיוב של סופי.
לסרטון לא היה מידע אחר מלבד התאריך 24 ביוני 2024 בשעה 18:30 לפי שעון לונדון, הרשום עבור אזורי זמן שונים ברחבי העולם.
ב-24 ביוני, יצא לאור הסינגל המוביל מהאלבום, "Reason Why", בהשתתפות קים פטרס ו-BC Kingdom, במקביל לצאתו נחשף שמו של האלבום שיקרא Sophie, ושיצא לאור ב-25 בספטמבר.
בעמוד האינסטגרם של סופי פרסמה משפחתה את ההצהרה הבאה בנוגע לאלבום:
האלבום יצא לאור בשירותי סטרימינג יומיים מוקדם ב-25 בספטמבר, לאחר הקרנת הבכורה של סרטון בן שש דקות המציג ראיונות של משתפי הפעולה של האלבום.
"Always and Forever" מכיל אינטרפולציה של "One Man" מאת שאנל.
+ תאריכי יציאות לאור ופורמטים עבור Sophieאזורתאריך יציאהפורמט (ים)חברת תקליטיםמקורכלל העולם25 בספטמבר 2024הורדה דיגיטלית • הזרמת מוזיקהMSMSMSM • Transgressive27 בספטמבר 2024תקליטור • תקליט
סולסיק היא תוכנה לשיתוף קבצים באינטרנט.
התוכנה פותחה על ידי ניר ארבל,ממפתחי "נאפסטר".
בדומה ל"נאפסטר", רשת זו מסתמכת על שרת מרכזי אחד ועובדת בשיטת (P2P (Peer to peer.
סולסיק שונה מרוב תוכנות שיתוף הקבצים האחרות בכך שהיא מאפשרת להוריד תיקי קבצים ולא רק קבצים בודדים.
התוכנה פועלת עד היום ומשמשת בעיקר להעברת מוזיקה.
סולסיק מציעה חדרי צ'ט בהם המשתמשים השונים דנים בנושא הקבצים אותם הם מורידים.
רוב החדרים מוקדשים לסגנונות מוזיקליים או אזורים גאוגרפיים.
התוכנה גם מאפשרת לראות את תיקיות השיתוף של משתמשים ספציפיים.
סולסיק נוצרה לראשונה בסביבות שנת 2000, המשתמשים הראשונים היו בעיקר אנשים בקהילת ה-IDM.
והמוזיקה שהייתה בעיקר בתחילת ימיה של התוכנה הייתה מוזיקה אנדרגראונד אלקטרונית ושיתפה הרבה מוזיקה שיצרו המשתמשים של התוכנה.
היזם ניר ארבל היה משחרר גרסאות חדשות בתדירות גבוהה בתגובה לבקשות של המשתמשים.
נתוני שימוש רשמיים של התוכנה לא פורסמו אך בשנת 2002, לאחר סגירת אתר שיתוף הקבצים Audiogalaxy אשר היה פופולרי באותה תקופה, סיפר ניר ארבל בראיון כי באותו זמן הצטרפו לתוכנה כמיליון משתמשים חדשים ובשעות שיא של התוכנה ישנים כ-80-100 אלף משתמשים.
בשנת 2002 הקימו מפיקים מוזיקליים אשר היו חלק מקהילת המשתמשים בתוכנה חברת תקליטים בשם סולסיק רקורדס שהתמחתה במוזיקה אלקטרונית.
סולסיק יצרה בתוכה קהילות של חובבי מוזיקה, חדרי הצ'אטים בתוכנה אפשרו למשתמשים בעלי טעם מוזיקלי דומה לדון אחד עם השני על מוזיקה לשתף שירים ואלבומים פחות מוכרים.
בשנת 2004 נערך מפגש של משתמשי סולסיק מכל העולם באוגסבורג, גרמניה.
מפגשים כאלו עדיין נערכים במסגרת פסטיבל האמנות הדיגיטלית Lab30 בעיר.
בשנת 2008 הוגשה תביעה על ידי שתי קבוצות של חברות תקליטים צרפתיות אך התוכנה עדיין פועלת עד היום.
לתוכנה שני שרתים מרכזיים, הראשו שתומך בגרסה המקורית והשנה שתומך ברשת החדשה יותר של התוכנה.
שני השרתים משמשים בעיקר לתיאום חיפושים ואירוח חדרי צ'אטים.
העברת הקבצים נעשית בין משתמשים ולא על שרתי התוכנה, בדומה לנפסטאר.
משתמשים יכולים לחפש פריטים שונים, התוצאות חוזרים למשתמש בצורת רשימת קבצים ותיקיות, את המשתמשים המשתפים כל קובץ ואת מהירות ההורדה הממוצעת של כל משתמש.
התוכנה עובדת באותה שיטה כמו נאפסטר, ההורדה מתבצעת ממשתמש אחד ולא מכמה משתמשים במקביל.
על כן אם המשתמש מתנתק מהתוכנה - הצד השני לא יכול להמשיך להוריד וצריך לחכות שהמשתמש בצד השני יתחבר מחדש.
כמו כן, אם המשתמש בצד השני משתף באותו הרגע קבצים למשתמשים אחרים, יש לעמוד בתור להורדה מאותו משתמש.
התוכנה מאפשרת גם לראות אילו קבצים שיתפת ומי המשתמש שהוריד אותם.
משתמש אשר אינו משתף בעצמו קבצים ומוריד קבצים ממשתמשים אחרים עלול להיחסם.
לצד כל משתמש מופיע דגל המדינה אותה הכניס לפרופיל שלו והתוכנה מאפשרת לשמור משתמשים פייבוריטים ולכתוב הערות ליד שמם (לעיתים כדי לציין איזה סוג מוזיקה אותו משתמש משתף), התוכנה מאפשרת לכל משתמש להגביל ולשתף קבצים רק לאחר בקשת אישור ממשתמש אחר.
החלון הראשי של התוכנה בנוי ממספר רב של חדרי צ'אטים, אלו בדרך כלל מחולקים לז'אנרים ותתי ז'אנרים רבים וכמו כן שמות של מדינות או שפות שונות וכך יכולים המשתמשים לדון אחד עם השני על מוזיקה.
חדרי הצ'אט מאפשרים גם לראות את החברים בכל צ'אט וכך יכול המשתמש לשער כי משתמשים אלו מתעניינים בנושא הצ'אט ולחפש את המוזיקה אותם הם משתפים.
Sound Asleep (בעברית: "נשמע ישן", מוכר כ-Whisper) הוא המיני-אלבום השני של להקת הרוק האמריקאית אוונסנס.
המיני-אלבום הוקלט על ידי חברת התקליטים ביג וויג אנטרפריזס, ויצא לאור באוגוסט 1999. הלהקה החליטה כי היא תייצר 50 עותקים בלבד ממנו.
המיני אלבום נמכר בליטל רוק, ארקנסו בדומה למיני אלבום הראשון של הלהקה, Evanescence.
לשיר "Whisper", הוקלטו מספר גרסאות שונות בשלבים מאוחר יותר.
בן מודי - קולות רקע, גיטרות, תופים, קלידים, תכנות, כתיבה.
Soul Sacrifice הוא אלבום הופעה מאת להקת סנטנה.
האלבום הוקלט בהופעתה של הלהקה בפסטיבל וודסטוק, ויצא לשווקים ב-14 ביולי 1995.
באלבום בלט סולו תופים שבוצע על ידי מייקל שריב.
"Sorry" ׂ(בעברית: "סליחה") הוא סינגל של הזמרת האמריקאית מדונה.
השיר יצא לאור ב-26 בפברואר 2006, כסינגל השני מאלבום האולפן העשירי של מדונה, Confessions on a Dance Floor.
השיר הופיע בנוסף באלבום האוסף של מדונה Celebration.
בשיר אומרת מדונה את המילה "סליחה" בעשר שפות שונות, בהן עברית.
קליפ השיר הוא המשך לקליפ של השיר Hung Up.
השיר זכה לביקורות חיוביות והגיע למקום הראשון במצעדי בריטניה, איטליה, הונגריה, ספרד, מצעד שירי המועדונים של ארצות הברית ומצעד הסינגלים של אירופה.
Soul Crusher הוא האלבום באורך מלא הראשון של להקת ההבי מטאל האמריקאית וייט זומבי.
האלבום פורסם בחודש נובמבר של שנת 1987, והושק בכ-2000 עותקים בלבד.
חברת התקליטים Caroline אימצה את האלבום והקליטה גרסה מחודשת שלו בשנת 1988, וגם בגרסה הזו הושקו 2000 עותקים בלבד.
האלבום ממשיך את סגנון הנויז רוק שאפיין את הלהקה בתחילת דרכה.
הציור על עטיפת האלבום מורכב מצילום אחד של חברי הלהקה שנערך דיגיטלית והורכב מחדש.
הכיתוב והלוגו היו מתוכננים להיצבע בצבע אדום כהה, אבל חלה טעות טכנית והצבע השתנה לאדום בהיר.
כל השירים נכתבו על ידי סולן הלהקה רוב זומבי והולחנו על ידי כל חברי הלהקה.
Sorrow Throughout the Nine Worlds (מאנגלית: צער בתשעת העולמות) הוא מיני אלבום של להקת הדת' מטאל המלודי השוודית אמון אמארת'.
Sounds of Silence (בתרגום מילולי: צלילי שקט) הוא אלבום האולפן השני של צמד הפולק-רוק האמריקאי סיימון וגרפונקל, שיצא ב-17 בינואר 1966.
בשנת 1968 הגיע למקום ה-21 ברשימת בילבורד 200. בשנת 2012 נבחר האלבום על ידי ספריית הקונגרס האמריקאי כראוי לשימור ארוך טווח, ונכנס לארכיון הספרייה.
שיר הנושא של האלבום, "The Sound of Silence", יצא כסינגל ב-1965, והוא השיר שפותח את האלבום.
השיר הופיע גם באלבומם הראשון של הצמד, , אך בגרסה אקוסטית.
ללא ידיעתם של סיימון או גרפונקל, הוסיף טום וילסון – שהפיק את אותו האלבום – ליווי של גיטרה חשמלית, גיטרת באס ותופים לגרסה האקוסטית של השיר, והגרסה החדשה היא שמופיעה ב-"Sounds of Silence".
בשנת 1967 הופיע השיר בסרט "הבוגר" של מייק ניקולס.
כל השירים נכתבו על ידי פול סיימון, למעט "Anji", שנכתב על ידי דייוי גרהאם, ולמעט קטעי הבונוס:
Sounds Good Feels Good (בתרגום חופשי: נשמע טוב מרגיש טוב) הוא שם האלבום השני של להקת הפופ רוק האוסטרלית, 5 Seconds Of Summer.
האלבום שוחרר לכל העולם על ידי חברת התקליטים קפיטול רקורדס ב-23 באוקטובר 2015.
לאחר הוצאת אלבום הבכורה שלהם, 5 Seconds Of Summer, יצאה הלהקה לחופשת החגים.
הם טסו ללוס אנג'לס בתחילת 2015 במטרה לכתוב שירים והקלטתם לאלבום הסטודיו השני שלהם.
בתחילת הסיבוב ההופעות שלהם, שהיה בתחילת חודש מאי, 2015, הם הופיעו עם שיר חדש הנקרא Permanent Vacation.
ב-12 באוגוסט 2015, הם הודיעו על שם האלבום החדש שעומד לצאת, ועל הזמנה מוקדמת של האלבום, התחל ב-14 באוגוסט.
האלבום הגיע למקום 31 במצעד "51 שחרורי האלבומים הטובים ביותר לשנת 2015" של Rock Sound,
בעקבות שחרור האלבום, הלהקה יצאה ב-19 בפברואר 2016 לסיבוב הופעות עולמי הנקרא Sounds Live Feels Live, הכולל 99 הופעות בכל רחבי העולם.
Sorry (בעברית: סליחה) הוא שיר של הזמרת האמריקאית ביונסה מאלבומה השישי, Lemonade.
השיר יצא כסינגל השני מן האלבום יחד עם וידאו קליפ ב-3 במאי 2016 בבלעדיות לשירות המוזיקה של ביונסה וג'יי זי "טיידל".
ב- 23 באפריל 2019 עם יציאת האלבום לשירותי המוזיקה אפל מיוזיק וספוטיפיי יצאה גרסה מחודשת לשיר.
השיר נכתב על ידי ביונסה, דיאנה גורדון ושון רהודן.
השיר מדבר על אישה החווה בגידה מצד בעלה ואת התמודדותה עם זאת, בעוד ששרה רבות בשיר את השורה "I ain't sorry" שכוונתה היא שאינה סולחת לו.
התקשורת קישרה את נושא השיר אל הזוגיות בין ביונסה לבעלה ג'יי זי.
"Becky with the good hair" (תרגום: "בקי עם השיער הטוב") היא השורה המסיימת את השיר שהאירה את תשומת לבם של התקשורת ואחרים בכך שמסתתרת מאחורי המשפט פילגש של ג'יי זי
מבקרי המוזיקה שיבחו את מילות השיר ואופיו, וראו בו כאחד השירים הבולטים ביותר מהאלבום.
השיר נכנס הישר למקום ה-11 במצעד הבילבורד הוט 100 האמריקאי, והיה להופעה השנייה הגבוהה ביותר בקריירה של ביונסה במצעד זה.
השיר לקח חלק מסיבוב ההופעות של ביונסה "The Formation World Tour".
קליפ השיר שודר לראשונה בסרט הקליפים של האלבום (Lemonade) ששודר בערוץ HBO ב-23 באפריל 2016 רגע לפני שיצא האלבום.
הקליפ שוחרר מאוחר יותר בערוץ ה-VEVO של ביונסה ב-22 ביוני 2016 והוא הקליפ הראשון שביונסה הוציאה רשמית בשנת 2016. הקליפ מתחיל במונולוג בן דקה בו ביונסה מדקלמת מילים של המשוררת האנגליה סומלית וורשין שייר.
כמו כן, ביונסה רוקדת עם קבוצת רקדניות שעורן צבועים וישנה גם הופעת אורח של הטניסאית סרינה ויליאמס.
השיר הגיע למעמד פלטינה בארצות הברית עם מכירות של יותר ממיליון עותקים דיגיטליים.
Sort היא פקודה במערכות ההפעלה יוניקס.
הפקודה מסדרת מחדש שורות בקובץ טקסט לפי סדר אלפבית, מספרים, סדר הפוך, צמצום רווחים או שורות ריקות ועוד.
לפקודה מספר חוקים המוגדרים כברירת מחדל:
שורות המתחילות במספר יופיעו לפני שורות המתחילות באות.
שורות המתחילות באות המופיעה מוקדם יותר באותיות האלפבית יופיעו לפני שורות המתחילות באות המופיעה מאוחר יותר באלפבית.
שורות המתחילות באות קטנה יופיעו לפני השורות המתחילות באות זהה באותיות רישיות.
יש לשים לב לחשיבות האותיות הרישיות.
סידור לפי ABC בעזרת פקודת sort, יהיה כדלקמן:
סידור לפי ABC, מהסוף להתחלה, בעזרת פקודת sort, יהיה כדלקמן:
סידור מספרים בעזרת פקודת sort, יהיה כדלקמן:
תפריט העזרה של פקודת sort:
"Sorry Not Sorry" (בעברית: מצטערת לא מצטערת) הוא שיר שהוקלט על ידי הזמרת האמריקאית, דמי לובאטו.
השיר נכתב על ידי לובאטו, יחד עם שון דאגלס, טרבור בראון, ויליאם זאיר סימונס ומפיק השיר, אוק פלדר.
הוא פורסם ב-11 ביולי 2017, כסינגל הראשון מתוך אלבומה Tell Me You Love Me.
הקליפ הרשמי של השיר בוים על ידי האנה לוקס דייוויס ופורסם בערוץ ה-Vevo ב-19 ביולי 2017. בקליפ, עורכת לובאטו מסיבה בביתה, ומוצגת כאשר היא מבלה בבריכה, בג'קוזי מתנפח, ברחבת הריקודים, ומשתעשעת עם חבריה.
מבין השחקנים, פריס הילטון, וויז קאליפה וכן ג'יימי פוקס לקחו חלק בקליפ.
ב-24 שעותיו הראשונות ביוטיוב, הגיע הקליפ להישג מכובד של כ-8.5 מיליון צפיות, ובכך שבר את שיאה של לובאטו בנושא זה.
נכון למרץ 2020, השיר צבר למעלה מ-430 מיליון צפיות ביוטיוב.
השיר זכה להצלחה גדולה במצעדים והגיע למקום 6 במצעד האמריקאי הבילבורד הוט 100 ובנוסף לזה הגיע גם לעשירייה הגדולה במצעד הבריטי והאוסטרלי.
מדינהתוארעותקיםאיטליה (FIMI)פלטינה50,000אוסטרליה (ARIA)פלטינה x2140,000ארצות הברית (RIAA)פלטינה x55,000,000ברזיל (Pro-Música Brasil)פלטינה160,000בריטניה (BPI)פלטינה600,000גרמניה (BVMI)זהב200,000דנמרק (IFPI Denmark)45,000מקסיקו (AMPROFON)פלטינה60,000ניו זילנד (RMNZ)30,000פורטוגל (AFP)10,000קנדה (Music Canada)פלטינה x3240,000
Sounds Like a Melody הוא שיר של להקת הסינת'-פופ הגרמנית אלפאוויל.
השיר שיצא בשנת 1984 היה חלק מאלבום הבכורה של הלהקה "Forever Young".
הוא נכתב על ידי ברנרד לויד, מריאן גולד ופרנק מרטרס שהיו מייסדי הלהקה.
השיר זכה להצלחה רבה במדינות אירופאיות ובדרום אפריקה.
הסינגל הגיע לראש המצעדים באיטליה ובשוודיה והגיע למעמד של סינגל זהב בגרמניה.
מצעד (1984-1985)מיקום שיאאוסטריה (Ö3 אוסטריה טופ 40)3בלגיה (אולטרה-טופ 50 פלנדריה)10צרפת (SNEP)10איטליה (FIMI)1הולנד (40 המובילים בהולנד)6הולנד (סינגל טופ 100)8נורווגיה (VG-lista)5קוויבק (ADISQ)50דרום אפריקה (רדיו ספרינגבוק)2ספרד (AFYVE)5שוודיה (Sverigetopplistan)1שווייץ (Schweizer Hitparade)4גרמניה המערבית (GfK)3 מצעדי סוף השנה
מצעד (1984)מיקוםאוסטריה (Ö3 אוסטריה טופ 40)19בלגיה (אולטרה-טופ 50 פלנדריה)80הולנד (40 המובילים בהולנד)80הולנד (סינגל טופ 100)55שווייץ (Schweizer Hitparade)15
סול איטר הוא כותר מאנגה שנוצר על ידי אטסושי אוקובו.
העלילה מתרחשת באקדמיה המכשירה סטודנטים שחציים הופכים לנשק וחציים למייסטרים (נושאי נשק) העובדים בשיתוף פעולה לתפיסת 99 נשמות של קישינים (אנשים או מפלצות מרושעים) ונשמה אחת של מכשפה.
זאת כדי שיוכלו להעלות את רמת הכוח שלהם וכך גם לצאת לשיתופי פעולה עם השיניגאמי (אל מוות) המנהל את האקדמיה.
'סול איטר' ידועה בסגנון האיור הלא שגרתי המצוי באנימות ומאנגות (למשל, לשמש ולירח יש פרצופים, לרוב מפחידים) ומושפעת מאמנות נוסח טים ברטון.
אוקובו הודה שעבודתו אכן הושפעה מברטון וכן מהעולם של הארי פוטר.
העלילה מתמקדת בשתי דמויות מרכזיות: מאקה אלברן וסול איטר אוואנס, המתגוררים ולומדים יחד באקדמיית DWMA (ראשי תיבות של Death Weapon Meister Academy) הנמצאת בעיר דמיונית בשם עיר המוות (בתרגום חופשי: Death City) שממוקמת בנבדה, ארצות הברית.
השניים עובדים ביחד כצוות ויוצאים להרפתקאות אשר במסגרתן הם מתמודדים מול אויבים שונים אותם הם צריכים להרוג ולאסוף 99 נשמות שלהם, ביחד עם נשמה נוספת של מכשפה כדי שבסופו של דבר, מאקה תזכה לעבוד עם שיניגאמי בדומה לאביה.
עם זאת, האב בניגוד אליה, הפך לנשק ועד היום נושא את התואר "חרמש המוות" הודות לכך שהוא ושותפו ד"ר סטיין הצליחו לעמוד במשימה.
בסוף כל קרב, סול אוכל את הנשמה של האויב (ומשם שמו).
מתלווים אליהם גם הצוותים של בלק סטאר וטסובאקי נאטסוקסה ושל דת' דה קיד ביחד עם התאומות ת'ומפסון.
מאקה אלברן - הדמות הראשית.
מאקה היא נערה שאפתנית אשר מקווה ביום מן הימים להילחם לצידו של שיניגאמי.
מאקה ידועה כחרוצה וחכמה ותמיד נלחמת למען כל מה שצודק ונכון וזאת למרות שהיא דמות אופטימית ביותר ומתחברת בקלות לכולם.
אביה הפך להיות הנשק הרשמי של שיניגאמי ולמרות זאת, מאקה לא אוהבת את אביה בעקבות נטיותיו לרדוף שמלות, מה שגרם לאימה לעזוב אותו ואת עיר המוות.
מאקה היא שותפתו של סול איטר אוואנס.
סול איטר אוואנס - שותפה של מאקה אלברן.
קרוי כך מאחר שהוא זולל את נשמות היצורים המרושעים לאחר שהורג אותם.
יכול להפוך לחרמש שהלהב שלו חצי שחור וחצי אדום, ועם המוט מופיעות עיניו.
דמותו של סול עצמו היא לרוב ההפך ממאקה: בעוד היא אקטיבית, הוא יותר אדיש ופאסיבי.
כמו כן, סול גם רוכב על אופנוע משלו.
בלאק סטאר - יליד שבט הכוכב (מה שמסביר את הקעקוע של הכוכב על זרועו הימנית).
בנו של הנינג'ה וויט סטאר, אשר היה ידוע כמתנקש גדול.
לאחר שהוריו מתו, הוא הועבר לעיר המוות ושם גדל.
ידוע כרברבן גדול המשתחצן רבות על כוחו ומשוויץ ביכולותיו.
בלאק סטאר הוא שותפה של טסובאקי נאטסוקאסה.
טסובאקי נאטסוקאסה - שותפתו של בלאק סטאר.
בדומה לו, גם היא גדלה בכפר.
טסובאקי היא בעלת יכולת להפוך ליותר מנשק אחד.
הנשקים אליהם היא הופכת הם: פצצת עשן, שוריקן, קטאנה, חרב.
בניגוד לבלאק סטאר, טסובאקי עצמה עדינה, מנומסת, שקטה, מופנמת, חכמה וגבוהה (בעוד שבלאק סטאר עצמו נמוך ממנה).
דת' דה קיד (ילד המוות בתרגום חופשי) - בנו של שיניגאמי.
אף שהוא פטור מללכת לאקדמיית DWMA בשל היותו היורש של אביו בתפקיד השיניגאמי, החליט ללכת ללמוד בכל זאת.
קיד ידוע כבעל חזות חכמה במיוחד, אותה ירש מאביו אך עם זאת בעל OCD המפתח אובססיביות כלפי סימטריה (למשל, הוא מודה לא מעט פעמים כי המספר 8 הוא מספר המזל החביב עליו).
קיד הוא שותפן של ליז ופטי ת'ומפסון.
הוא מת בפרק העשירי ממחלה וחוזר לחיים כמה פרקים מאוחר יותר.
אליזבת' (ליז) ת'ומפסון - אחת משותפותיו של דת' דה קיד.
בצעירותן גדלו ברחובות ברוקלין כעברייניות.
ליז, לבדה או יחד עם פטי, נהפכת לאקדח.
ליז גבוהה ודמותה מאופיינת בתור רציונלית ובוגרת, אך פחדנית במיוחד.
פטרישיה (פטי) ת'ומפסון - אחת משותפותיו של דת' דה קיד.
פטי נמוכה ודמותה מאופיינת כאמיצה, היפראקטיבית ואף אינפנטילית (למשל היא מסוגלת לקחת דפי מבחן שלמים ולבנות מהם ג'ירפה בזמן שנדמה שהיא עונה על המבחן).
שיניגאמי - מנהל האקדמיה ואביו של דת' דה קיד.
מכשיר את תלמידיו כדי שיעבדו עימו בעתיד.
ייסד את עיר המוות ואף הטביע עצמו בתוכה, כך שלא יוכל להתנתק ממנה גם אם יחפוץ בכך.
שיניגאמי ידוע כדמות עליזה במיוחד, ואינו חושש לעמוד מול אויבים בקשיחות.
ספיריט אלברן "חרמש המוות" - אביה של מאקה.
ספיריט מסוגל להפוך לצלב או לפחות להפוך את ידו לחרמש.
היה שותפו של ד"ר סטיין בעבר, אך בגלל שלא הסתדרו ביניהם, עבר לשתף פעולה עם אימה של מאקה, שילדה אותה כאשר היה בן 18 ובהמשך השניים נישאו.
ספיריט ידוע כרודף שמלות ובשל נטיותיו לכך, הוא ואשתו התגרשו טרם תחילת העלילה והיא עזבה את העיר ויצאה למסע שמעולם לא חזרה ממנו.
מנסה להתקרב לבתו אך נכשל בכך לא מעט פעמים (מוטיב נפוץ במהלך העלילה).
ד"ר פרנקן סטיין - המורה בכיתה של הדמויות הראשיות.
בעל מעבדה הנמצאת בקצה העיר.
נטען כי הוא זה שהפך את סיד בארט לזומבי.
מסייע רבות לדמויות הראשיות במהלך העלילה.
סיד בארט - זומבי אשר קם לתחייה בשביל לאמן את מאקה ובלאק סטאר כדי למנוע את סילוקם מהאקדמיה בעקבות כך שלא הצליחו להשיג אף נשמה של יצור מרושע.
לאחר שמשימה זו הושלמה, סיד נשלח מטעם האקדמיה לרגל אחר פועלן של המכשפות במטרה לברר מה הן זוממות, כדי שיוכל לתרום לאקדמיה כפי שתרם כאשר היה מורה שם טרם מותו.
בעלת כוחות קסם חזקים המבוססים על דלעת.
בלייר לרוב מהווה אתנחתא קומית ונוטה להיחשף בעירום מול סול או בנים אחרים, מה שגורם להם לאבד לידה שליטה.
לרוב גם מתהלכת בלבוש מינימלי.
אקסקליבר - כשמה של החרב האגדית (שכן, זוהי גם צורתו המקורית).
יצור לבן ונמוך אשר בדומה לבלאק סטאר, גם מתרברב רבות ומשוויץ לא מעט.
כל מי שבסביבתו נאלץ לסבול אותו וברגע שמדברים איתו עליו, הוא עושה מין פרצוף מעוקם.
ועם זאת, מסוגל לתת כוחות אדירים למי שיישא אותו וישתף איתו פעולה.
קרונה גורגון - אנדרוגינוס אשר זהותו המינית לא ברורה (למרות שבמאנגה מתייחסים אליו כזכר ואילו באנימה כנקבה).
הצאצא של מדוזה, אשר מתעללת בו/בה רבות בילדותו/ה.
דמו/ה של קרונה שחור, מה שגרם בקרב הראשון מול סול ומאקה כאשר הביס/ה את סול איטר לאבד המון דם, אך לערבבו עם דם שחור, מה שגורם לסול ומאקה להיכנס לטירוף בהמשך העלילה.
לקרונה אין חברים מלבד ראגנרוק, השותף שלו/ה.
מאקה היא היחידה שהתחברה עימו/ה.
מדוזה גורגון - הנבלית הראשית ואימו/ה של קרונה.
מכשפה אשר מאמינה כי יכולה להשיג כל מה שתרצה, כולל בנסיונותיה לפתות את ד"ר סטיין ללכת עימה.
כוחותיה של מדוזה מבוססים על נחשים וחצים.
כאשר ד"ר סטיין מביס אותה בסוף הקרב שהתחולל במהלך חגיגות יום השנה לאקדמיה, היא הופכת לנחש ומשתלטת על גופה של ילדה קטנה בשם רייצ'ל במטרה שתוכל להישאר בעיר המוות ולנסות להפיל אותה מבפנים וכן להשתלט בחזרה על קרונה.
רבה רבות עם אחותה אראקנה.
ארוקה פרוג - מכשפה אשר הולכת עם מדוזה.
תחילה מתעבת אותה אך לאחר שמדוזה הורגת את אחת מאחיותיה של מיזונה, מבינה ארוקה שאין לה ברירה.
יכולה להפוך לצפרדע ואף משתמשת בפצצות צפרדע.
מיזונה - קבוצה של מכשפות שנשמעות כמו עכברושים ואף הופכות אליהן.
יכולות להתאגד ביחד ולהפוך למיזונה, מכשפה אנושית שמסוגלת לדבר.
דימון איי/פרי (עין השד/חופשי בתרגום חופשי)- אסיר שברח.
ישב במאסר בגלל שגנב את עינה השמאלית של מאבה.
פרי הוא אדם זאב חזק במיוחד ונחשב כבן אלמוות.
ארקנה גורגון - אחותה הגדולה של מדוזה.
מנהיגה את קבוצת ארקנופוביה ומנהלת צבא עצום.
כוחותיה של אראקנה מבוססים על עכביש (ומשם שמה).
גיריקו - עובד עבור ארקנה.
במקור נשק שיכול להצתוות עם מייסטר אך מעדיף לעבוד לבד.
מוסקיטו (יתוש בתרגום חופשי) - משרתה של ארקנה.
ידוע כי גילו הוא 800 שנה.
כוחו של מוסקיטו הוא למצוץ את דמם של אויביו באמצעות אפו (בדומה ליתוש).
"Sound of Silence" (בעברית: "צליל הדממה") הוא שירה של הזמרת האוסטרלית-קוריאנית דאמי אים.
השיר נכתב על ידי אנתוני אגיזי ודוד מוסומקי מהצמד DNA Songs .
השיר ייצג את אוסטרליה באירוויזיון 2016 שהיה בסטוקהולם, שוודיה.
השיר זכה במקום השני עם 511 נקודות.
השיר זכה בפרסי מרסל בזנסון בקטגוריית פרס המלחין.
Sorry I'm Late (בעברית: סליחה שאיחרתי) הוא אלבום האולפן השני של הזמרת-יוצרת הבריטית שר לויד.
האלבום יצא לאור ב-27 במאי 2014 על ידי חברות התקליטים סוני מיוזיק אנטרטיינמנט ואפיק רקורדס.
האלבום הופק על ידי רמי יעקב, בני בלנקו, קארל פאלק, סוואן קוטצ'ה, איליה סלמנזאדה ומאט סקוויר.
ב-AllMusic זכה האלבום לסיקור חיובי, תוך שקיבל דירוג של ארבעה כוכבי זהב מתוך חמישה בסך הכל.
גם ה-ABC העניקו לאלבום דירוג חיובי.
ב-Time קיבל האלבום סיקור חיובי, בדומה לשאר הסיקורים שהופנו כלפיו.
הפוסטר הרשמי של האירוע מידע ארגון WCW מותג(ים) WCWnWo תאריך 17 בינואר 1999 עיר צ'ארלסטון, וירג'יניה המערבית אולם צ'ארלסטון סיוויק סנטר מספר צופים 10,833סיסמה פרסומית No Turning Back סדרת אירועי שלם וצפה של ה-WCWסטארקיידSouled Out(1999)SuperBrawl IX סדרת אירועי Souled Out1998Souled Out(1999)2000
(1999) Souled Out היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW).
האירוע נערך ב-17 בינואר 1999, בצ'ארלסטון סיוויק סנטר שבצ'ארלסטון, וירג'יניה המערבית.
האירוע היה האירוע השלישי בסדרת אירועי Souled Out.
בקרב המרכזי, גולדברג ניצח את סקוט הול בקרב סולם שוקר חשמלי, גולדברג ניצח בקרב זה לאחר שביצע על הול את מהלכי הספיר והג'קהאמר ואז השתמש בשוקר.
+ אישיויות אחרות על המסך תפקיד: שם:צוות השידורטוני שאבוניבובי הינןמייק טניימראייןג'ין אוקרלנדכרוזיםדייוויד פנזרמייקל באפרשופטיםרנדי אנדרסוןמיקי הנסוןצ'ארלס רובינסון
הפיוד המרכזי של האירוע היה בין גולדברג לסקוט הול והוא נבע בעיקר בשל ההתרחשויות חודש קודם לכן באירוע סטארקייד, כשהול עזר לחברו, קווין נאש, לנצח את גולדברג כדי לזכות באליפות העולם במשקל כבד WCW ובנוסף לשים קץ לרצף הניצחונות של גולדברג.
כתוצאה ממעשה זה נקבע קרב סולם שוקר חשמלי בין גולדברג להול באירוע Souled Out.
המטרה בקרב זה היה לטפס על סולם כדי להשיג את ההחזקה בשוקר שהיה תלוי מעל הזירה ולהשתמש בו על היריב כדי לנצח בקרב.
"Soul Survivor" (בעברית: "מציל הנשמות") הוא סינגל שהוקלט על ידי הזמרת ההולנדית סי.
הוא יצא לאור בשנת 1987, ברחבי העולם וב-15 באוגוסט 1988 בממלכה המאוחדת, בהוצאת חברות התקליטים הנסה רקורדס ואריולה רקורדס, כסינגל השני מתוך האלבום.
השיר הפך ללהיט בשלל מדינות, תוך שכבש את פסגת מצעד השירים שבספרד והיה לראשון של קאץ' שעשה זאת וזאת בנוסף לכך שהגיע למקום השלישי במצעד השירים שביוגוסלביה.
בנוסף לכך, יצאה גרסת 12 אינץ' של השיר בסקנדינביה.
הגרסה יצאה בפורמט של מקסי סינגל.
הווידאו קליפ של השיר הועלה ליוטיוב ב-4 באפריל 2012. לאורכו של הקליפ, ניתן לראות את סי.
קאץ', כשהיא נמצאת ברחוב בלילה, תוך שמאחוריה ישנם רקדני ליווי וכולם רוקדים ושרים את השיר יחד.
הקליפ צבר למעלה מ-5 מיליון צפיות קליפ נוסף של השיר צבר קרוב ל-4 מיליון צפיות.
ההופעה של קאץ' עם השיר שהועלתה ליוטיוב באוגוסט 2008, צברה למעלה מ-1.4 מיליון צפיות.
אזורתאריך יציאהפורמטחברת תקליטיםמקורכלל העולם1987תקליט 7 אינץ' • תקליט 12 אינץ'הנסה • אריולההממלכה המאוחדת15 באוגוסט 1987
Sorry (בעברית: סליחה) הוא שיר שהקליט הזמר-יוצר הקנדי ג'סטין ביבר מתוך אלבום האולפן הרביעי שלו, Purpose.
השיר נכתב על ידי ביבר, ג'וליה מייקלס, ג'סטין טרנטר, סקרילקס ובלאדפופ והופק על ידי שני האחרונים.
השיר יצא לאור ב-22 באוקטובר 2015 כסינגל השני מתוך האלבום.
מבחינת המילים, "Sorry" הוא תחינה להזדמנות להתנצל בפני מאהבת, כאשר ביבר מבקש סליחה מאותה המאהבת והזדמנות שנייה לגאול את עצמו.
ביבר אחרי זמן מה אמר שהמאהבת בשיר היא סלינה גומז.
לשיר רמיקס בהשתתפות ג'יי באלווין.
בזמן שעבד על אלבום האולפן הרביעי שלו, ג'סטין ביבר גייס את הדי ג'יי האמריקאי סקרילקס איתו עבד בעבר על הלהיט "Where Are Ü Now" ביחד עם דיפלו, כדי שיפיק לו מספר שירים לאלבום.
סרטון ריקוד לשיר יצא ב-22 באוקטובר 2015. הסרטון נועד בתחילה להיות קליפ מילים ובסופו של דבר נשמר כקליפ ריקוד.
ב-4 בספטמבר 2025 הודיעה יוטיוב כי הקליפ לשיר עבר את רף 4 מיליארד הצפיות.
זהו הקליפ הראשון של ביבר שמגיע להישג זה, והוא אחד מתוך 15 קליפים בלבד שחצו את הרף.
"Sorry" נכלל במספר רשימות סוף שנה של השירים הטובים ביותר של 2015.
הפוסטר הרשמי של האירוע מידע ארגון WCW מותג(ים) WCWnWo תאריך 24 בינואר 1998 עיר טרוטווד, אוהיו אולם הארה ארנה מספר צופים 5,486 ספונסר(ים) סניקרססיסמה פרסומית ...Hell Hath No Fury LikeFirst Fight '98?Who Do You Trust סדרת אירועי שלם וצפה של ה-WCWסטארקיידSouled Out(1998)סופרברול VIII סדרת אירועי Souled Out1997Souled Out(1998)1999
(1998) Souled Out היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW).
האירוע נערך ב-24 בינואר 1998, בהארה ארנה שבטרוטווד, אוהיו.
האירוע היה האירוע השני בסדרת אירועי Souled Out.
האירוע כלל שני קרבות מרכזיים.
בראשון, ברט הארט, שערך את קרב הבכורה שלו בארגון, ניצח את ריק פלייר בהכנעה.
בקרב המרכזי השני, נציג WCW, לקס לוגר ניצח את נציג nWo, רנדי סאבאג' בהכנעה.
האירוע כלל קרבות נוספים בין WCW ל-nWo.
לארי זביסקו מ-WCW ניצח את סקוט הול מ-nWo, בעוד שקווין נאש מ-nWo ניצח את הענק מ-WCW.
בנוסף, ריי טריילור והאחים סטיינר (ריק סטיינר וסקוט סטיינר) מ-WCW ניצחו את קונאן, סקוט נורטון ובאף באגוול מ-nWo בקרב שלושה נגד שלושה.
חוץ מהקרבות בין WCW ל-nWo, התקיימו קרבות שלא היו קשורים לעימות ביניהם ובהם בוקר טי ניצח את ריק מרטל ושמר על אליפות הטלוויזיה העולמית של WCW, וכריס ג'ריקו ניצח את ריי מיסטריו ג'וניור בהכנעה וזכה באליפות ה-WCW במשקל בינוני.
האירוע כלל קרבות שנבעו מעלילות מתוסרטות גם מ-Monday Nitro וגם מ-Thunder.
בסטארקייד, רנדי סאבאג' הסיח את דעתו של לקס לוגר במהלך הקרב של האחרון נגד חברו של סאבאג', באף באגוול, מה שאפשר לבאגוול להשיג את הניצחון בקרב.
לוגר ניצח את באגוול בקרב החוזר ביניהם לילה לאחר מכן בתוכנית Nitro ולאחר מכן איתגר את סאבאג' לקרב.
שבוע לאחר מכן בתוכנית Nitro, לוגר ניצח את סאבאג' בקרב קצר.
לוגר גרם לסאבאג' להפסיד לכריס אדמס לאחר שהוא הכה את סאבאג' בעזרת כיסא בפרק הבכורה של התוכנית Thunder.
+ אישיויות אחרות על המסך תפקיד: שם:צוות השידורטוני שאבוניבובי הינןדאסטי רודסמראייןג'ין אוקרלנדכרוזדייוויד פנזרשופטניק פטריק
אחד מהרגעים הזכורים של הערב היה כשקווין נאש ניסה לבצע על הענק את מהלך הג'קנייף פאוורבומב.
נאש לא הצליח להרים אותו מספיק גבוה באוויר, מה שגרם לענק לנחות על ראשו.
צוות השידור היה המום כאשר חשב כי הענק ספג פציעה קשה בצוואר.
בזמן שהוא בסופו של דבר התאושש, נאש והענק הפכו את רגע זה לצעד מכוון מצד נאש כדי לנסות לשבור את צווארו של הענק.
Soul Militia (הייתה ידועה כ-2XL עד שנת 2002) היא להקת היפ-הופ אסטונית, ידועה במיוחד בעקבות זכייתה באירוויזיון 2001 כזמרי ליווי לטאנל פדאר ודייב בנטון, עם השיר "Everybody".
הלהקה מורכבת מלורי פיהלאפ ("לורי"), סרגיי מורגון ("סמי") וקאידו פולדמה ("קרייג").
חבר רביעי, אינדרק סום ("אינס"), עזב את הלהקה בשנת 2004. 2XL הוקמה בשנת 1997. בהמשך הם השתתפו בתחרות הקדם של אסטוניה לאירוויזיון 2007 עם שיר בשם "My Place".
Sound Loaded הוא אלבום האולפן השישי של הזמר הפוארטו ריקני ריקי מרטין.
האלבום יצא לאור ב-14 בנובמבר 2000 דרך חברת התקליטים קולומביה רקורדס.
אלבום זה הוא האלבום השני של מרטין בשפה האנגלית.
האלבום מכר כשני מיליון עותקים בארצות הברית, שם הגיע למעמד פלטינה כפולה.
האלבום כולל את הלהיטים "She Bangs" ו-"Nobody Wants to Be Lonely", שלאחר שיצא כסינגל השני מהאלבום שונה לדואט עם כריסטינה אגילרה.
טרם הוצאת הסינגל המשותף נכלל השיר באלבום בגרסתו המקורית, ללא אגילרה, ומאוחר יותר שונה האלבום כך שכלל את הדואט.
"Sorry Seems to Be the Hardest Word" הוא שיר שהולחן על ידי אלטון ג'ון למילותיו שלו ושל ברני טופין.
הוא הוקלט ויצא לאור ב־1976 הן כסינגל הן כחלק מהאלבום "Blue Moves" .
השיר הופיע גם בשנה שלאחר מכן באלבום הלהיטים Elton John's Greatest Hits Volume II, אם כי מסיבות של זכויות יוצרים הסינגל כבר לא מופיע בגרסה הנוכחית של אותו אלבום.
מגזין בילבורד שיבח את ההופעה הקולית של ג'ון, וכינה אותה "כנה ואמינה כמעט עד כאב" והתייחס גם למורכבות שירת הליווי.
מקוםתאריםמכירותקנדה (Music Canada)זהב75,000ארצות הברית (RIAA)זהב1,000,000
אחת מגרסאות הכיסוי היא של להקת הבנים האנגלית בלו.
גרסת הכיסוי הופיעה באלבום האולפן One Love .
השיר הוקלט בשיתוף פעולה עם אלטון ג'ון, והיה הסינגל השני מתוך האלבום.
השיר הגיע למקום הראשון במצעד הסינגלים הבריטי, וב-15 בדצמבר 2002 הגיע גם למקום הראשון בהונגריה ובמצעד ההולנדי.
גרסת הכיסוי הופיעה בטופ 10 ב-16 מדינות נוספות.
מקוםתאריםמכירותבלגיה (BEA)זהב25,000שווייץ (IFPI Switzerland)זהב20,000הממלכה המאוחדת (BPI)זהב400,000
ב-1991 ביצע ג'ו קוקר גרסת כיסוי לשיר, שנכללה באלבום המחווה לאלטון ג'ון וברני טופין "Two Rooms: Celebrating the Songs of Elton John & Bernie Taupin".
ב-2004, ביצעו אלטון ג'ון וריי צ'ארלס את השיר, שנכלל באלבום הדואטים של צ'ארלס, "Genius Loves Company" .
לימים התברר שזו ההקלטה האחרונה שצ'ארלס עשה, לפני מותו באותו יוני.
הדואט היה מועמד לפרס גראמי על שיתוף הפעולה הפופ הטוב ביותר עם שירה.
השיר בוצע גם על ידי הסקסופוניסט היהודי-אמריקאי קני ג'י בשיתוף הזמר האמריקאי ריצ'רד מרקס באלבומו At Last...The Duets Album.
הסינגל היה הסינגל המוביל באוסף הרמיקסים Good Morning to the Night בשיתוף פעולה עם הלהקה האוסטרלית פנאו, שיצא ב-16 ביולי 2012.
זמרת הג'אז הקנדית דיאנה קרול הקליטה לשיר גרסה, שנכללה באלבומה Wallflower שיצא בפברואר 2015.
Sorry (בעברית: סליחה) הוא שיר של הזמרת האמריקאית הלסי, מתוך אלבום האולפן השני שלה, Hopeless Fountain Kingdom.
הוא נכתב על ידי הלסי והופק על ידי גרג קורסטין.
השיר הוא בלדה בה היא מתנצלת בפני מאהביה הפוטנציאליים על שלא נתנה להם להתקרב אליה.
הקליפ לשיר ביימו סינג ג'י ליי והלסי והוא יצא לאור ב-2 בפברואר 2018 בערוץ Vevo של הלסי.
השיר הגיע למעלה מ-140 מיליון השמעות בספוטיפיי, והיה השיר השלישי ביותר שהושמע באלבום.
השיר נכתב על ידי הלסי וגרג קורסטין, שגרג גם הפיק את השיר.
השיר הוא בלדה מסודרת לפסנתר באורך 3:40 (שלוש דקות וארבעים שניות).
נכתב במפתח A מז'ור בקצב של 74 פעימות לדקה.
טווח הקול של הלסי משתרע בין פה ל-סי.
רוב שפילד מרולינג סטון דיבר על התוכן של השיר ואמר "מדאיג אם היא אי פעם תאהב את עצמה כדי לתת למישהו להתקרב אליה".
השיר מתחיל בפתיחת מנגינת פסנתר "קודרת", ואחריו השורות "התגעגעתי לשיחות שלך במשך חודשים נראה / לא מבינה כמה אני יכול להיות / כי לפעמים אני יכולה להתייחס לאנשים / שאני אוהבת כמו תכשיטים.
במהלך הפזמון היא שרה "אז אני מצטער לאהובי הלא ידוע / מצטערת שאני לא מאמינה / שמישהו אי פעם באמת / מתחיל להתאהב בי".
לקראת הסוף היא שרה "מישהו יאהב אותך / אבל לא אני".
ב-2 בפברואר 2018 יצא לאור וידאו קליפ הנלווה לשיר בוים סינג על ידי ג'י לי והאלסי, שגם ניהל את הקליפים לסינגלים הקודמים,"Now or Never" ו-"Bad at Love ".
הסרטון מתחיל עם כשרואים את הלסי עם פצעים בפנים לאחר תאונת דרכים, היא מתחילה ללכת ברחוב לצד אש עם גופות ורכבים נטושים בכל מקום.
גרג קורסטין - כתיבה, הפקה, גיטרה, מלוטרון, פסנתר, מהנדס הקלטות
ג'ון האנס - מהנדס ערבוב
אלכס פסקו - מהנדס הקלטות
ג'וליאן בורג - מהנדס הקלטות
Soul (בעברית: נֶפֶשׁ או נְשָׁמָה) הוא סינגל שיווקי שהוקלט על ידי הזמרת הקנדית-צרפתייה סלין דיון, מתוך אלבום האולפן האחד העשר בשפה האנגלית, Courage.
השיר יצא לאור ב-24 בינואר 2020, על ידי חברת התקליטים קולומביה רקורדס, כסינגל שיווקי רשמי מתוך האלבום.
השיר נכתב על ידי טינה פארול, ג'ייסון וייד, ג'יימס ג'י מוראלס, מאט מוראלס ודייב רודריגס והופק על ידי ה-Elev3n.
ב-15 בנובמבר 2019, הוציאה דיון את אלבומה האחד עשר בשפה האנגלית Courage, ובהמשך הוציאה מהדורה יפנית של האלבום, בה נכלל השיר "Soul".
השיר לא נכלל במהדורה הרגילה של האלבום.
האודיו הרשמי של השיר הועלה לערוץ היוטיוב של סלין דיון ב-15 בנובמבר 2019 ובו ניתן לראות את עטיפת האלבום, Courage.
מדינהתאריך יציאהפורמטחברת תקליטיםמקורעולם24 בינואר 2020הזרמת מוזיקה • הורדה דיגיטליתקולומביה
SoulFly הוא אלבום האולפן השלישי של הראפר האמריקאי רוד וייב.
האלבום יצא לאור ב-26 במרץ 2021, על ידי חברת התקליטים אלאמו רקורדס.
בדומה לאלבומו הקודם Pray 4 Love, האלבום כולל הופעת אורח אחת בלבד, הראפר פולו ג'י.
האלבום בעל 20 הרצועות ממשיך את סימן ההיכר של רוד וייב של "עקשנות לסיפור סיפורים נוקבים ומעוררים".
באוגוסט 2020, במהלך ראיון בבילבורד, אמר רוד וייב שהוא יוציא את אלבומו השלישי באותו החודש.
עם זאת, יצאה במקום מהדורת דלוקס של Pray 4 Love.
בסוף ינואר 2021 חשף את עטיפת האלבום באינסטגרם, תוך שהוא קורא לחברת התקליטים שלו על כך שלפי הדיווחים לא שילמה לו, והצהיר שלא יוציא מוזיקה חדשה עד שיעשו זאת.
כעבור כמה ימים הוא חזר לאינסטגרם, התנצל בפני הלייבל שלו וחשף כי האלבום ייצא תוך כמה שבועות.
האלבום המשיך את הנושא הרגשי הגלוי של רוד וייב בענייני חייו וגידולו; "סיפור של אדם מצולק מחוויותיו עם המאבקים והפערים הגזעיים של משפחתו".
ג'ורדן דרוויל ממגזין The Fader ציין: "SoulFly הוא משהו כמו שיחה אינטנסיבית, עם התשוקה של וייב והאוזן לפעימות הוא גורם למאזין לחבר את חייהם למה שהוא משתף.
בין אם זה מהומה או גמישות, וייב גורם לחששות ליבו להישמע אוניברסליים".
רוד וייב בתחילה לא תכנן שיהיו הופעות אורח באלבום.
עם זאת, הוא שינה את דעתו לאחר שפגש את פולו ג'י בחנות תכשיטים; פולו אמר לו שהוא מעריץ עבודתו, להפתעתו של וייב.
אהרון ויליאמס מ-Uproxx שיבח את קולותיו של רוד וייב על היותם הייסוד למוזיקה שלו: "זה מרשים שיש עדיין אמנים שיכולים לעשות את זה עם קול בלבד.
אמנם אין ב-SoulFly כמות עצומה של התבוננות פנימית או חדשנות אמיתית, אולם יש רמה עליונה של ביטחון עצמי ואומנות טכנית.
את מה שרוד חסר בשנינות הוא ממציא ברגש, וכאשר סיפוריו חסרים פירוט, הוא מחדיר אותם בכנות עוצמתית שגורמת להם לקרות באותה אמת, מהדהדים עמוק יותר כמו דיוקן אימפרסיוניסטי".
מגזין Kazi מצא את האלבום עקבי: "מקצבים מורכבים יפהפיים מסייעים לקולו של רוד כמו מסירה של לברון ג'יימס.
זהו מקרה של הפקה מודרנית שלא מכריעה את קולות האמן.
לא רק שזה ללא דילוגים אלא גם היה תוכן משמעותי".
SoulFly היה לאלבום שנשמר בהזמנה מוקדמת בפעמים הרבים ביותר באפל מיוזיק למשך שבועיים.
עם צאתו, הגיע SoulFly היישר אל המקום הראשון במצעד הבילבורד 200, עם 130,000 יחידות שקולות לאלבום (כולל 4,000 מכירות טהורות) בשבוע הראשון לצאתו.
זהו אלבומו הראשון של וייב שהגיע לצמרת המצעד.
Sounds of the Season: The Enya Collection (בעברית: צלילי העונה: האוסף של אניה) הוא המיני-אלבום הרביעי של הזמרת-יוצרת והמוזיקאית האירית אניה.
המיני-אלבום יצא לאור ב-28 בנובמבר 2006 על ידי חברות התקליטים ריינו קאסטום פרודקטס ו-NBC יוניברסל בחנויות טארגט שברחבי ארצות הברית.
המיני-אלבום הוא אוסף של שישה שירי חג המולד, שארבעה מהם נכללו במהדורת חג המולד המיוחדת של אלבום האולפן השישי של אניה, Amarantine (2005).
בהמשך, הופץ בשם המחודש, Christmas Secrets EP, כאשר יצא מחדש בקנדה על ידי חברת התקליטים וורנר מיוזיק קנדה.
בשנת 2006 פנתה אניה לטארגט במטרה להקליט מיני-אלבום של שירי חג המולד שיופץ באופן בלעדי בחנויות החברה ברחבי ארצות הברית.
הצעתה של אניה נענתה בחיוב, ונוצרה בשותפות עם חברת הטלוויזיה האמריקאית NBC.
על המיני-אלבום הכריזו לראשונה באתר האינטרנט של הזמרת ב-10 באוקטובר 2006. כדי לקדם אותו, ביצעה אניה את "The Magic of the Night" ואת "It's in the Rain" לרגל חג המולד בתוכנית הטלוויזיה Christmas in Rockefeller ב-29 בנובמבר 2006.
כל הרצועות הולחנו על ידי אניה, נכתבו על ידי רומא ראיין והופקו על ידי ניקי ראיין (למעט רצועות 2, 4 ו-5 שחוברו על ידי אניה ורומא ראיין ורצועות 1, 3 ו-6 שהן מסורתיות).
ניקי ראיין – עיבוד, הנדסה, מיקסינג, הפקה
רומא ראיין – הלחנה, כתיבה
שלי היל – הפקה בפועל מטעם NBC יוניברסל
סו פיטרסון – הפקה בפועל מטעם טארגט
מיטרה אמאמי – הפקה בפועל מטעם וורנר מיוזיק גרופ
"Sorry (I Didn't Know)" הוא סינגל של הצמד הבריטי, מונסטה בוי , בשיתוף פעולה עם הזמר דנזי.
השיר יצא באופן רשמית ב-25 בספטמבר 2000. השיר הגיע למקום ה-25 במצעד הסינגלים הבריטי, ולמקום הראשון במצעד הדאנס הבריטי.
השיר היה ברשימת "המנוני הגראז' הטובים ביותר בכל הזמנים" של ה-Capital Xtra .
גרסת כיסוי לשיר של התקליטן והמפיק האנגלי ג'ואל קורי, בשיתוף פעולה עם הזזמרת היילי מיי (ללא קרדיט), יצא ב-5 באפריל 2019, בשם Sorry.
השיר שבר את שיא מספר החיפושים ליום בשזאם, עם 41,000 חיפושים ב-24 ביולי.
השיר הוצג בסדרת הריאליטי הבריטית, Love Island.
קורי הצהיר כי הוא מושפע ממוזיקת גראז' בריטית, וכי הוא ממלא "תפקיד עצום בהתפתחותו כתקליטן וכמפיק".
ב-2018, התזמורת House & Garage Orchestra, בשיתוף פעולה עם הזמר דנזי, הוציאו גרסת כיסוי תזמורתית של השיר.
גרסת הכיסוי הופיעה מאוחר יותר באלבומם של התזמורת, Garage Classics.
Sounds (בעברית: צלילים) היה מגזין ביקורת מוזיקה שבועי בריטי, שיצא לאור מדי שבוע בין ה-10 באוקטובר 1970 ל-6 באפריל 1991. המגזין נודע בכך שהיה מהראשונים שכללו כרזות של להקות בתוך העיתון, תחילה בשחור לבן והחל מ-1971 בצבע.
בראשיתו פרסם המגזין בעיקר ביקורות מוזיקה על להקות רוק, אולם בתקופת הגל החדש של ההבי מטאל הבריטי החל לפרסם גם להקות הבי מטאל ופאנק.
את המגזין הקימו ג'ק האטון ופיטר ווילקינסון לאחר שעזבו את מערכת מלודי מייקר בכדי להקים חברה משלהם.
Sounds היה הפרויקט הראשון שלהם, עיתון שבועי שהוקדש לרוק מתקדם בעיקרו ותואר על ידי האטון כ"הגרסה השמאלנית של מלודי מייקר".
Sounds נועד להיות יריב שבועי למגזינים אחרים שהיו פופולרים בתקופה, כמו המלודי מייקר ו-NME.
Sounds היה אחד ממגזיני המוזיקה הראשונים שסיקרו גם את סגנון הפאנק.
סיקור סצנת הפאנק במנצ'סטר הוטל על מייק מידלס, שכתב טור קבוע בנושא מדי שבוע בין 1978 ל-1982. מידלס כתב על להקות מפורסמות רבות שהיו אז בתחילת דרכן, כמו באזקוקס וסלוטר אנד דה דוגס, The Fall וג'וי דיוויז'ן.
בשנת 1987 הצטרף למערכת העיתון הקטנה גם ג'ון רוב, שקבע את המונח "בריטפופ".
העיתון התהדר בכך שפרסם את הראיון הראשון עם להקת נירוונה הצעירה, אותו יזם רוב.
מאוחר יותר, קית' קמרון פרסם את אחד הסיקורים הראשונים של הלהקה, בעיתון.
המגזין פרסם לראשונה את מצעד הסינגלים המקורי שלו, "Obscurist Chart", בגיליון 5 בספטמבר 1981, כאלטרנטיבה לתרשימי המכירות הפופולריים בתקופה (בהם בילבורד הוט 100 ומצעד הסינגלים הבריטי) בכך שלא היה מונע מכירות, ובכך אפשר הכרה בלהקות שהיו מחוץ למיינסטרים.
את המצעד יזם פול פלטיפוס, שחקן קולנוע במקצועו, ובנה את תשעת המצעדים הראשונים.
הטבלה האחרונה הופיעה בגיליון 11 בדצמבר 1982.
"Sorry, I'm a Lady" (בעברית: "סליחה, אני ליידי") הוא סינגל משנת 1977 של צמד הזמרות הספרדי באקארה .
"Sorry, I'm a Lady" זכה להצלחה בינלאומית והפך ללהיט.
במצעדי השירים שבאוסטריה, אירופה, גרמניה, הולנד ונורווגיה הגיע למקום הראשון.
במצעד הסינגלים השווייצרי הגיע למקום השני, ובמצעד הסינגלים השוודי למקום השלישי.
במצעד הסינגלים הבריטי הגיע למקום השמיני בשיאו.
בישראל, הפך השיר ללהיט כאשר דורג במצעד השנתי במקום ה-72, תוך שבמצעד השבועי הגיע בשיאו למקום השני.
אזורתאריך יציאהפורמטחברת תקליטיםמקורעולם1977תקליט 7 אינץ' • תקליט 12 אינץ'RCA
Souls היא סדרת משחקי הרפתקה ממוחשבים מסוג פעולה-תפקידים שפותחה על ידי חברת FromSoftware.
עד לשנת 2020 הסדרה נמכרה ב-28.7 מיליון העתקים.
המשחק הראשון בסדרה היה Demon's Souls ששוחרר בשנת 2009 לפלייסטיישן 3. במהלך המשחק, השחקן צריך ללמוד את הסביבה של ממכלת בולטריה תוך לחימה עם אויבים שונים.
המשחק קיבל ביקורת חיובית ושלילית עבור רמת הקושי הגבוה שלה.
מספר שנים היה ניתן לשלב במהלך המשחק שחקנים נוספים, אופציה זו נסגרה בשנת 2018. באותה שנה שוחררה גרסה מעודכנת של המשחק Dark Souls: Remastered.
בשנת 2011 שוחרר משחק Dark Souls.
תחילה הוא שוחרר ל"פלייסטיישן 3" ובהמשך ל-Xbox 360. המשחק השלישי בסדרה Dark Souls II שוחרר בשנת 2014. בשנת 2016 שוחרר Dark Souls III.
המשחק זכה להצלחה גדולה ועד לשנת 2020 נמכרו 10 מיליון העתקים.
משחקי הסדרה זכו במספר פרסים לרבות "משחק השנה" מ-GameSpot.
חלק מהמבקרים כללו אותה ברשימות "משחק הטוב בכל הזמנים".
בשנת 2020 שוחרר רימייק Demon's Souls שפותח על ידי Bluepoint Games עבור פלייסטיישן 5.
בטקס פרסי "ג'ויסטיק הזהב" לשנת 2021 זכה מהשחק הראשון בסדרת "Dark Souls" בפרס "המשחק האולטימטיבי של כל הזמנים" בקטגוריית בחירת הקהל.
"Sound of Madness" הוא הסינגל השלישי מתוך האלבום The Sound of Madness של להקת הרוק האמריקאית שיינדאון.
הסינגל יצא לאור ב-23 בפברואר 2009, ומהווה גם את שיר הנושא של האלבום, למרות השמטת המילה "The" משם השיר ביחס לשם האלבום.
השיר נבחר כשיר הנושא של האלבום לאחר בדיקת מספר אפשרויות במהלך סיבוב ההופעות.
השיר הגיע למקום הראשון במצעד הרוק המינסטרימי של מגזין הבילבורד, והיה השיר השלישי ברציפות של הלהקה שמגיע להישג.
ההישג הפך את שיינדאון ללהקה הראשונה שכל עשרת הסינגלים הראשונים שלה הגיעו לחמישייה הראשונה במצעד.
בנוסף הגיע השיר למקום החמישי במצעד הרוק המודרני של הבילבורד, והיה לשיר הרביעי של שיינדאון שמגיע לעשירייה הראשונה והשלישי שמגיע לחמישייה הראשונה.
Sorry I'm Late הוא אלבום הבכורה של הזמרת-יוצרת האנגלייה מיי מולר.
הוא יצא לאור ב-29 בספטמבר 2023, בהוצאת חברות התקליטים יוניברסל מיוזיק וקפיטול רקורדס.
מתוך האלבום פורסמו חמישה סינגלים: "Ber Days" (עם Neiked ופולו ג'י), "I Just Came to Dance", "", "" ו-"MTJL".
מולר דיברה על יציאת אלבום הבכורה שלה ברשתות החברתיות.
ב-25 במאי 2023, הודיעה ש-Sorry I'm Late אמור לצאת ב-15 בספטמבר 2023, כאשר עטיפתו ורשימת הרצועות שלו נחשפו ברגע הכרזת האלבום.
האלבום יופץ על גבי תקליט, תקליטור וקלטת שמע.
בהמשך לכך, יעלה לרשתות הסטרימינג השונות ויהיה זמין להורדה דיגיטלית.
ב-7 בספטמבר הודיעה מולר כי יציאת האלבום תתעכב, תוך פרסום תאריך חדש שתוארך ל-29 בספטמבר.
Sorry I'm Late כולל שבע-עשרה רצועות.
"Ber Days", הוא שיתוף פעולה עם Neiked ופולו ג'י; הוא יצא לאור ב-24 בספטמבר 2021 וזכה לביקורות חיוביות.
ב-Out Now תיארו אותו כ"המנון פופ עתיר אנרגיה שהשקפתו האופטימית קליטה ללא צל ספק".
השיר כתוב בסולם סי מינור, עם קצב של 110 פעימות בדקה.
הסינגל השני מהאלבום, "I Just Came to Dance" יצא לאור ב-27 באוקטובר 2022. "I Wrote a Song" יצא לאור ב-9 במרץ 2023 ולאחר אישור של מולר, נודע שאיתו היא תייצג את הממלכה המאוחדת בתחרות האירוויזיון 2023. הוא תואר כשיר פופ עם אלמנטים מסוימים של אלקטרופופ.
"Ber Days", יצא כסינגל המוביל מהאלבום והוא שיתוף פעולה עם Neiked ופולו ג'י.
"I Just Came to Dance" יצא לאור ב-27 באוקטובר 2022 כסינגל השני מהאלבום.
"I Wrote a Song" יצא לאור ב-9 במרץ 2023 כסינגל השלישי מהאלבום ובסמוך ליציאתו הכריזה על נציגותה לאירוויזיון 2023. "Me, Myself & I" יצא לאור ב-29 ביוני 2023 כרצועה הרביעית מהאלבום.
"MTJL" יצא לאור ב-25 באוגוסט 2023 כסינגל החמישי מהאלבום ולבסוף "Written by a Woman" יצא לאור כסינגל השישי והאחרון מתוכו ב-15 בספטמבר 2023. באותו היום, תוארך האלבום עצמו לצאת אך נדחה ל-29 בספטמבר.
שרלוט מאנינג מ-Attitude הצהירה כי "[מולר] לא מפחדת לקחת סיכונים כדי להישאר אותנטית".
היא תיארה את האלבום כ"אלבום פופ קוהרנטי".
בכתיבה ל-Clash, אחמד נרצרה אומר כי "ב-Sorry I'm Late, מיי מולר מציגה צד אחר שלה, בו היא מוכיחה שבזמן מסוים אפשר ליצור אלבום פופ טוב.
כל רצועה מתוכו יכולה להיות ואף צריכה להיות סינגל".
אמילי סבאג' מ-DIY אמרה ש"מדובר באלבום ששווה לחכות ליציאה שלו".
בכתיבתו ל-Dork, מרטין יאנג, שיבח את האלבום באומרו שהוא "כולל שירי פופ שיחד יוצרים נישה מתאימה לשנת 2023".
לדברי סופי ויליאמס מ-NME, "האלבום יוכל לספק את הסחורה אם יוכיח שאינו מתאמץ מדי לכך".
אזורתאריך יציאהפורמטחברת תקליטיםמקורכלל העולם29 בספטמבר 2023תקליט • תקליטור • קלטת שמע • הזרמת מוזיקה • הורדה דיגיטליתקפיטול • EMI • יוניברסל
Soviet Kitsch הוא האלבום השלישי של הזמרת היוצרת רג'ינה ספקטור.
שם האלבום נלקח משיר של רג'ינה ספקטור בשם Düsseldorf שלא נכלל באלבום, ומקורו של הביטוי בהתבטאותו של מילן קונדרה על הריקנות שבקומוניזם, מתוך ספרו הקלות הבלתי נסבלת של הקיום.
השירים "Us" ו-"Carbon Monoxide" יצאו כסינגלים, ולשיר "Us" צולם וידאו קליפ.
הוצאה אחת של האלבום יצא לאורה עם DVD בונוס, שכלל סרט קצר בשם "The Survival Guide to Soviet Kitsch" (מדריך ההישרדות ל-Soviet Kitsch) שניתן לצפות בו באתר האינטרנט של ספקטור, והווידאו קליפ לשיר "Us".
מרבית השירים באלבום הם שירים שקטים בליווי פסנתר, ולפעמים כלים נוספים שנוכחותם פחות דומיננטית כמו צ'לו וגיטרה חשמלית.
בשיר "Poor Little Rich Boy", הקצבי יותר, מכתיב את הקצב מקל תופים.
השיר "***" הוא למעשה קטע מעבר, בו נשמעת שיחה בלחישות בין רג'ינה ספקטור לאחיה, בר (בארי).
השיר רועש, כשבפזמון השקט נשמע רק קולה של ספקטור עם פסנתר.
בשירים "Your Honor", "Us" ו-"Chemo Limo" ספקטור מרבה להשתמש במשחקים עם הקול ומפיקה צלילים לא שגרתיים, שלרוב משרתים את נושא השיר, כפי שהיא נוהגת לעשות בשירים רבים.
מבחינה מילולית, השירים מתוחכמים ולרוב אינם חד-משמעיים.
חלקם קודרים, בעוד שחלקם מלאים הומור.
כמנהגה של רג'ינה ספקטור, מרבית השירים אינם שירים אישיים, אלא מעין סיפורים קצרים על דמויות שהמציאה.
רג'ינה ספקטור - שירה, פנדר רודס, מקל תופים, הפקה
אלן בזוזי - הפקה, תופים
טושי יושיוקה - טכנאי קול
מאט הייד - טכנאי קול
גרהם מייבי - גיטרה בס
בר (בארי) ספקטור - דיבורים
SpaceX (ובשמה המלא: Space Exploration Technologies Corporation) היא חברה אמריקאית, המפעילה שירותי שיגור לחלל ומייצרת חלליות מטען וחלליות מאוישות.
שווי החברה הוערך בכ-210 מיליארד דולר בשנת 2025.
החברה נוסדה ב־2002 על ידי היזם אילון מאסק, ממייסדי PayPal וטסלה מוטורס.
היא פיתחה את המשגרים פאלקון 1, פאלקון 9 ופאלקון כבד, אשר תוכננו כך שיהיה אפשר לעשות בהם שימוש חוזר.
החברה גם פיתחה את חללית המטען דרגון 1.0 ואת אחותה המאוישת דרגון 2, הראשונה טסה לחלל למעלה מ־20 פעמים והשנייה מטיסה אסטרונאוטים מאז 2020.
ספייס אקס היא החברה המובילה כיום בתעשיית השיגורים לחלל.
היא המתקדמת מכל החברות המתחרות בתחומה, ואף השאירה מאחור את סוכנויות החלל המובילות, לרבות נאס"א עתירת הניסיון והמשאבים ורוסקוסמוס.
הובלה זו מתבטאת בתחומים רבים: היא הראשונה (ונכון ל-2021 היחידה) שהצליחה להנחית שלב־ראשון של טיל במדויק ולהשתמש בו שוב לשיגור, היא מפעילה את הטיל החזק ביותר כיום (פאלקון כבד).
מחירי השיגור שלה נמוכים ממחירי השיגור של כמעט כל הרקטות האחרות הקיימות כיום, והיא הזולה ביותר במחיר לק"ג מטען.
ספייס אקס היא יצרנית המשגרים הגדולה בעולם עם 61 שיגורים במהלך 2022.
במאי 2020, ספייס אקס שיגרה את משימת SpaceX Demo-2 ושלחה זוג אסטרונאוטים לתחנת החלל הבינלאומית באמצעות החללית דרגון 2, בכך הייתה לחברה הפרטית הראשונה שמשגרת בהצלחה חללית מאוישת, 8 שנים קודם לכן במאי 2012 היא שלחה לראשונה מטען על גבי דרגון 1.0 לאותו יעד.
פרויקטים עתידיים של החברה כוללים את חללית הענק סטארשיפ.
שוויה נאמד באוקטובר 2021 בכ־100 מיליארד דולר.
החברה מפעילה אלפי לוויני אינטרנט בשם "STARLINK", ונכון לאפריל 2024 לה למעלה מ-5,600 לוויינים פעילים, ויותר מ-2.6 מיליון לקוחות לשירותי אינטרנט מבוססי חלל.
נמל החלל של החברה (שבו יש לחברה שני מתקני שיגור) שוכן בכף קנוורל, נמל נוסף, שבשטחו גם מתקני ייצור, ממוקם בבּוֹקַה צִ'יקַה, טקסס.
מתקן הניסוי של מנועי הרפטור ממוקם ב בטקסס.
מאסק התלהב מהרעיונות ואחרי עוד כמה דיונים החליט לתרום 20–30 מיליון דולר לנושא.
הוחלט שמאסק יטוס לרוסיה וינסה לקנות טיל בליסטי בין־יבשתי משופץ.
בין אוקטובר 2001 לפברואר 2002 ניהל מאסק משא ומתן על קניית טיל או שניים, אך המפגשים לא צלחו והאחרון שבהם הסתיים ב"פיצוץ" מצידו של מאסק שהתנגד לממן את הטיל במחיר הגבוה שהוצע לו וכעס על חוסר הגמישות של הרוסים.
עוד בטיסה חזרה לארצות הברית הוא החל להרהר ברעיון להקים חברה שתבנה טיל קטן בעצמה והתחיל לחשב מה תהיה העלות של טיל כזה, ומשם הגיע הרעיון להקמת ספייס אקס.
אנשי הצוות הראשונים שמאסק גייס לעבוד על הקמת החברה היו: טום מיולר, מומחה טילים בעל שם שעבד תקופה בחברת TRW, כריס טומפסון, מהנדס אווירונאוטיקה בבואינג, ומייקל גריפין שיתמנה כעבור כמה שנים לראש נאס"א (גריפין עזב את החברה אחרי זמן קצר).
הרעיון הראשוני היה לבנות טיל קטן שיוכל לשגר מטען בן כמה מאות קילוגרם למסלול בעלות של כמה מיליוני דולרים.
עם השנים חזונה של ספייס אקס הלך והתרחב עד כדי בניית טיל וחללית מאוישת הגדולים שנבנו אי פעם, בניית ושיגור אלפי לווייני אינטרנט, חזונה לטווח הארוך מדבר אף על יישוב כוכב הלכת מאדים באלפי בני אדם.
החברה נוסדה ביוני 2002, במחסן בן 7,000 מ"ר בשדרות איסט גרנד 1310 באל סגונדו, פרבר של לוס אנג'לס.
האסטרטגיה הזו הוכיחה את עצמה והביאה ליעילות גדולה בהרבה ובעיקר לחיסכון עצום בהוצאות, כך למשל ספייס אקס ייצרה מכשיר רדיו במחיר של 5,000 דולר בעוד שמחירו של מכשיר כזה בשוק הוא למעלה מ־50,000 דולר, במקרה אחר מהנדסיה של ספייס אקס הצליחו לייצר רכיב מסוים שעולה 120,000 דולר ב־3,900 דולר.
החברה גדלה במהירות מאז הקמתה ומספר העובדים בה גדל מ־160 עובדים בנובמבר 2005 ליותר מ־500 ביולי 2008, כעבור שנתיים המספר הזה הוכפל, ונכון ל־2021 מועסקים בה כ-9500 עובדים.
ספייס אקס הפכה לחברה הפרטית הראשונה שהצליחה לשגר ולהחזיר חללית ממסלול הקפה ב־8 בדצמבר 2010, אחרי שקפסולת הדרגון שלה חזרה ממסלול הקפה.
ב־2017 הכריזה החברה כי תשגר, לראשונה, שני תיירי חלל להקפת הירח וחזרה בשנת 2018 על גבי דרגון 2, תוכנית שנדחתה ל־2023.
ב־30 במאי 2020 הייתה החברה לחברה הפרטית הראשונה ששיגרה שני אסטרונאוטים לחלל, הם שוגרו בעזרת קפסולת דרגון שהתחברה לתחנת החלל הבינלאומית.
ביולי 2021 נרכשה שליטה בחברה Swarm Technologies שמנהלת צי לוויינים לטובת האינטרנט של הדברים.
אחר פרוץ הפלישה הרוסית לאוקראינה במרץ 2022, ביקש נשיא אוקראינה זלנסקי מספייסX לספק בדחיפות שירותי אינטרנט לווייני על פלטפורמת סטארלינק, במקום שירותי התיקשורת האוקראיניים שהושמדו על ידי הרוסים.
SpaceX סיפקה לאוקראינה מאות מסופי סטארלינק, ומממנת את תפעולם מאז פרוץ המלחמה.
בדצמבר 2024 הגיעה החברה לשווי מוערך של 350 מיליארד דולר.
בכך הפכה לסטארטאפ בעל השווי הגדול בעולם.
אילון מאסק השקיע בחברה 100 מיליון דולר מכספו בשנותיה הראשונות.
ב־2008 עמדה החברה על סף פשיטת רגל, ומאסק השקיע בה את כל הונו הנותר על מנת להצילה.
בעשר שנותיה הראשונות הסתכמה פעילות החברה במיליארד דולר בקירוב.
מתוך זה, הון פרטי סיפק כ־200 מיליון דולר, כמחציתם בהשקעת מאסק ומחציתם ממשקיעים אחרים.
שאר הכסף הגיע מחוזי התקדמות של שיגור ארוך־טווח ומחוזי פיתוח.
נאס"א העבירה לחברה במהלך השנים למעלה משני מיליארד דולר כמענקי פיתוח לעידוד תעשיית החלל הפרטית.
באוגוסט 2012 חתמה חברת ספייס אקס על חוזה גדול עם נאס"א לפיתוח חללית מאוישת, בין השאר כדי לאפשר מחדש שיגור אסטרונאוטים מאדמת ארצות הברית (שתי חברות אחרות, בואינג וחברת סיירה נבדה, קיבלו חוזי פיתוח דומים).
ספייס אקס משגרת החל מ־2020 חלליות דרגון 2 ובהם 4 אסטרונאוטים אל תחנת החלל הבינלאומית תמורת 380 מיליון דולר לטיסה.
פאלקון 1, פאלקון 9 על ארבע גרסאותיו, ופאלקון כבד.
משגר הפאלקון 9 נמצא בשימוש פעיל עם למעלה מ־70 טיסות ברקורד שלו ומשגר הפאלקון כבד ביצע טיסת בכורה בתאריך ה־2 בפברואר 2018. סדרת פאלקון נקראת על שם ספינת החלל מילניום פאלקון מסדרת הסרטים מלחמת הכוכבים.
פאלקון 1 היה משגר קטן שהיה יכול להכניס למסלול לווייני נמוך כמה מאות קילוגרמים.
בשיגור החמישי והאחרון של הפאלקון 1 הוא שיגר בהצלחה לוויין מסחרי קטן למסלול, ומכאן ואילך עברה ספייס אקס לשגר באמצעות פאלקון 9.
פאלקון 9 הוא משגר רב שימושי שיכול להעלות עד ל־22,800 קילוגרמים למסלול ומיועד להתחרות במשגר דלתא 4 ובמשגר אטלס 5. הוא מונע באמצעות 9 מנועי מרלין בשלב הראשון.
טיל הפאלקון 9 הגיע בהצלחה למסלול כבר בשיגור הראשון שלו ביוני 2010. הטיסה השנייה של משגר הפאלקון 9 נקראה COTS Demo Flight 1 ובוצעה ב־8 בדצמבר 2010. זו גם הייתה הטיסה הראשונה במסגרת תוכנית COTS.
הטיסה השלישית נקראה COTS Demo Flight 2, ששוגרה ב־22 במאי 2012 והייתה לטיסה המסחרית הראשונה שהגיעה ועגנה בתחנת החלל הבינלאומית.
טיל זה הוא הטיל המבצעי הראשון אי פעם שמסוגל לנחות לאחר שיגור לחלל ולחזור לשימוש נוסף.
עד סוף 2022 נרשמו לזכותו 160 נחיתות מוצלחות.
סטארשיפ הוא משגר רב־שימושי כבד הנמצא בתהליכי פיתוח.
הסטארשיפ דו־שלבי ומורכב מרקטת האצה בשם סופר־כבד (Super Heavy) כשלב הראשון ומהחללית סטארשיפ כשלב השני.
חללית הסטארשיפ גדולה ומיועדת לנשיאת בני אדם כמו גם ציוד ומטען, והסופר־כבד היא רקטת האצה המיועדת לשגר את הסטארשיפ למסלול ולאחר מכן לנחות בחזרה.
משגר הסטארשיפ כולו (סופר־כבד + חללית סטארשיפ) מיועד לשיגורים של יותר ממאה טון, מעל ומעבר לשיא שהציבו משגרי סטורן 5 בתחילת שנות ה־70.מעבר להיותו המשגר הגדול והחזק ביותר שנבנה אי פעם, הוא מיועד להיות המשגר הראשון שניתן לשימוש חוזר באופן מלא.
שני השלבים שלו מיועדים להיות רב־שימושיים ולנחות בחזרה לאחר כל שיגור.
סטארשיפ מיועד בין היתר לשגר לוויינים ובני אדם למסלול סביב כדור הארץ ויהיה מסוגל לבצע נחיתות מאוישות על הירח ומאדים.
התכנונים הראשונים של הסטארשיפ פורסמו בשנת 2012. בשנים שלאחר מכן פותחו מנועי הראפטור המתקדמים אשר יניעו את המשגר, ובשנת 2019 החלו לבצע בדיקות באב טיפוס של חללית הסטארשיפ עצמה.